Azərbaycan Respublikasının İqtisadiyyat Nazirliyi yanında Dövlət Vergi Xidmətinin 23 fevral 2022-ci il tarixli 2217040100103500 №-li Əmri ilə təsdiq edilmişdir.

“Əlavə Dəyər Vergisinin bəyannaməsi”nin tərtib edilməsi

Q A Y D A S I

“Əlavə Dəyər Vergisinin bəyannaməsi” (bundan sonra Bəyannamə) Azərbaycan Respublikasının Vergi Məcəlləsinin 154-cü maddəsinə əsasən ƏDV-nin ödəyicisi sayılan vergi ödəyiciləri və Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərən xüsusi vergi rejimli vergi ödəyiciləri tərəfındən bu Qaydalara əsasən tərtib və təqdim edilir:

Bəyannamənin adından aşağıda yerləşən **Qeyd** yerində vergi ödəyicisinə bu bəyan­namə formasının tərtib edilməsi qaydaları ilə tanış olmaq, eyni za­man­da tərt­ibat zamanı **!** *(nida)* durğu işarəsindən və **+** *(üstəgəl)*, **/** *(bölmə)*, **%** *(faiz)* və **Z** *(zetləmə)* simvollarından istifadə etməmək şərti ilə bütün yazı da­ma­­larını yalnız **böyük çap hərfləri** ilə doldurmaq tövsiyyə olunur. Bə­yan­na­mə­ kağız formada doldurularkən **qa­ra** və ya **göy rəngli diyircəkli qələmlə** tərtib edilməsi mütləqdir. Bəyannamə doldurularkən qaralamalara və düzəlişlərə yol verilmir. Bəyannamə tərtib edilərkən hər xanada yalnız bir rəqəm və ya bir hərf əks etdirilməlidir.

Təqdim olunmuş bəyannamədə aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsi ilə düzgün hesablanmış vergi məbləğləri birbaşa baza göstəricilərinə daxil edilir.

Bəyannamənin **“Bəyannamə təqdim edilən vergi orqanının adı”** sətri üzrə xanalarda bə­­yan­namənin təqdim edildiyi (vergi ödəyicisinin qeydiyyatda olduğu) vergi orqanının adı qeyd olunur:

**Misal:** *Bəyannamə 5 saylı Ərazi Vergilər İdarəsinə təqdim edilərsə, müvafiq xanalarda vergi orqanının adı aşağıdakı kimi yazılır:*





**Bölmə 1.**

**Vergi ödəyicisi haqqında ümumi məlumat**


- **1-ci sətrin** “**VÖEN**” xanalarında vergi ödəyicisinin VÖEN-i yazılır;

**Misal:**



**- 2-ci sətrin** “**Vergi ödəyicisinin tam adı**” xanalarında böyük çap hərflərlə vergi ödəyicisinin tam adı yazılır;

**Misal:**



3 №-li “Vergi ödəyicisinin qrupu” adlı sətirdə vergi ödəyicisinin fəaliyyəti üzrə vergi öhdəliyinin hansı normativ hüquqi sənədlə - Azərbaycan Respublikasının Vergi Məcəlləsi ilə və yaxud Hasilatın pay bölgüsü haqqında (HPBS), Əsas boru kəməri haqqında (ƏBKS) və digər bu qəbildən olub qanunlarla təsdiq olunmuş sazişlər və sənədlərlə müəyyən edilməsi barədə məlumat verilir. Bu məqsədlə sətrin adının aşağısında qeyd edildiyi kimi sətirdəki 2 xanadan birində **“X”** işarəsi qoyulur. Vergi ödəyicisi eyni ilə həm Vergi Məcəlləsi çərçivəsində, həm də Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərirsə bu halda 3-cü sətrin **“Vergi ödəyicisinin** qrupu” sətrində Vergi Məcəlləsi çərçivəsində fəaliyyət göstərən vergi ödəyiciləri üçün nəzərdə tutulmuş xanada **“X”** işarəsi göstərilir.

**Misal: “**Maşınqayırma” MMC-nin vergi öhdəliyi *Vergi Məcəlləsi ilə müəyyən edilirsə, müvafıq xanada işarə bu qaydada qoyulur:*



4 nömrəli “Əsas fəaliyyət növü” adlı sətrin 7-xanalıq çərçivəsində ödəyicinin əsas fəaliyyət növünün statistik kodu, ondan sonra gələn çərçivədə isə həmin fəaliyyət növünün adı qeyd olunur.



**5** nömrəli “Təqdim olunmuş əlavələrin sayı” adlı sətirlər üzrə xanalarda bəyannamə ilə birlikdə təqdim olunan Əlavələri vərəqlərinin sayı qeyd olunur.


Misal: *Vergi ödəyicisi təqdim etdiyi cari “Əlavə Dəyər Vergisinin bəyannaməsi”nin məlumatlarının açıqlamasını təmin etmək məqsədilə bəyannaməyə 1 №-li Əlavə üzrə 2 vərəq, 2 №-li Əlavə üzrə 3 vərəq, 3 №-li Əlavə üzrə 4 vərəq, 4 №-li Əlavə üzrə 1 vərəq, 5 №-li Əlavə üzrə 4 vərəq, 6 №-li Əlavə üzrə 2 vərəq, 7 №-li Əlavə üzrə 4 vərəq və 8 №-li Əlavə üzrə 4 vərəq, cəmi səkkiz Əlavə üzrə* ***24*** *vərəq qoşma etmişdir.*

Bu halda “Təqdim olunmuş əlavələrin sayı” xanaları aşağıdakı kimi doldurulur: 

**6 nömrəli “Bəyannamənin növü”** adlı sətirdə təqdim olunan bəyannamənin növündən asılı olaraq, yəni hesabat dövrü üzrə tərtib edildikdə **“Cari”** xanasında, əvvəlki hesabat dövrləri və ya təqdim edilmiş cari dövr üzrə dürüstləşməyə dair hesabat tərtib edildiyi halda **“Dəqiqləşdirilmiş”** xanasında, səyyar vergi yoxlaması başa çatdıqdan sonra yoxlama zamanı aşkar edilməyən və vergi öhdəliyinin yaranmasına səbəb olan hallara görə bəyannamə təqdim edildiyi halda **“Könüllü açıqlama”** xanasında, vergi ödəyicisi fəaliyyətinə xitam verdikdə **“Ləğv olma”** xanasında **“X”** işarəsi göstərilir. **“Ləğv olma”** sözünün sağ sətrindəki xanalarda vergi ödəyicisinin ƏDV qeydiyyatının ləğv olunduğu tarix göstərilməlidir. “**Ləğv olma”** bəyannaməsi vergi ödəyicisinin ƏDV qeydiyyatı ləğv edildikdə tərtib edilib təqdim edilməlidir.

Misal: *Vergi orqanının qərarına əsasən vergi ödəyicisi* ***15*** *yanvar 2022-ci il tarixdən ləğv olunmuşdur.*

Bu halda vergi ödəyicisi Ləğv olması barədə son bəyannamənin 6 nömrəli sətrinin “Ləğv olma” xanaları aşağıdakı kimi yazılmalıdır:



Təqdim edilən dəqiqləşdirilmiş bəyannamə vergi ödəyicisinə vergi orqanı tərəfindən göndərilmiş **“Vergi orqanına dəqiqləşdirilmiş vergi bəyannaməsinin, məcburi dövlət sosial sığorta və işsizliksən sığorta haqqı üzrə hesabatların təqdim edilməsi barədə**” Bildiriş ilə əlaqədar olduğu halda **6.1-ci sətirdə** “**Dəqiqləşdirilmiş bəyannamənin təqdim edilməsi barədə bildirişin nömrəsi”** adlı sətirdəvergi ödəyicisinə vergi orqanı tərəfindən göndərilmiş **“Vergi orqanına dəqiqləşdirilmiş vergi bəyannaməsinin, məcburi dövlət sosial sığorta və işsizliksən sığorta haqqı üzrə hesabatların təqdim edilməsi barədə”** **Bildirişin** nömrəsi yazılmalıdır. Bildirişin nömrəsi yazılmadıqda və ya səhv yazıldıqda bu bəyannamə bildiriş üzrə verilmiş dəqiqləşdirilmiş bəyannamə hesab edilmir.

7 nömrəli “Vergi dövrü” adlı sətirdə **C** işarəsindən sonrakı xanalarda bəyannamənin hansı hesabat ayına aid olmasından asılı olaraq müvafıq ay və il, **B** işarəsindən sonrakı xanalarda isə *(bu xanalar yalnız Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərən vergi ödəyiciləri tərəfındən doldurulur)* bəyannamənin hansı hesabat rübünə aid olmasından asılı olaraq müvafiq rüb və il yazılır. Bu sətirdəki qırmızı rəngli çərçivələrdə ağ rəngli hərflərlə yazılmış **“C”** hərfı bəyannamənin aylıq, **“B”** hərfı isə bəyannamənin rüblük olmasının göstəricisidir.

Misal: *Bəyannamə 2022-ci ilin yanvar ayı üzrə tərtib edilirsə, bu halda xanalar aşağıdakı qaydada doldurulur:*



Misal: *Bəyannamə 2022-ci ilin I rübü üzrə tərtib edilirsə, bu halda xanalar aşağıdakı qaydada doldurulur:*



8 nömrəli “Valyutanın növü” adlı sətirdə valyutanın növündən, yəni bəyannamədə göstərilən məbləğlərin Azərbaycan manatı və ya ABŞ dolları *(yalnız Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərən vergi ödəyiciləri tərəfındən işarələnir)* ilə göstərilməsindən asılı olaraq müvafıq xanada **“X”** işarəsi qeyd edilir.

Bəyannamə Azərbaycan manatı ilə tərtib edilirsə bəyannamənin rəqəmlə ifadə olunan hər bir sətrində müvafıq qaydada manat və qəpik yazılmalıdır. Bəyannamə ABŞ dolları ilə tərtib edildiyi halda isə *(yalnız Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərən vergi ödəyiciləri tərəfındən)* onda bəyannamənin rəqəmlə ifadə olunan hər bir sətrində müvafıq qaydada ABŞ dolları yazılmalıdır.

Misal: *Əgər bəyannamə Azərbaycan manatı ilə tərtib edilirsə, bu halda xanada aşağıdakı qaydada “X” işarəsi göstərilir:*



Misal: *Əgər bəyannamə ABŞ dolları ilə tərtib edilirsə, bu halda xanada aşağıdakı qaydada “X” işarəsi göstərilir:*



**Bölmə 2. Verginin hesablanması**

**Hissə 1.**

**He**sabat **dövrü üzrə Əlavə Dəyər Vergisinin hesablanması**


Bəyannamənin **301 kodlu “**ƏDV**-nə 18 faiz dərəcə ilə cəlb olunan əməliyyatlar” sətrinin “Təqdim edilmiş mal, iş və xidmətlərin dəyəri (ƏDV nəzərə alınmadan)”** sütununda **301.1** **kodlu sətrin** **müvafiq sütununda olan** **məbləğ**, **301 kodlu sətrin** “Daxil olmuş məbləğ (ƏDV nəzərə alınmadan)” sütununda **301.1** və **301.2 kodlu** sətirlərin **müvafiq sütununda olan** məbləğlərinin cəmi, **301 kodlu sətrin** “Əlavə dəyər vergisi məbləği” sütununda **301.1 və** **301.2 kodlu** sətirlərin **müvafiq sütununda olan** məbləğlərinin cəmi yazılır.

**301.1 kodlu “**Malların təqdim edilməsi, işlərin görülməsi, xidmətlərin göstərilməsi üzrə əməliyyatlar**”** sətrinin **“Təqdim edilmiş mal, iş və xidmətlərin dəyəri (ƏDV nəzərə alınmadan)”** sütununda ƏDV**-nə 18 faiz dərəcə ilə cəlb olunan** *(Azərbaycan Respublikası ərazisində istehsal olunan kənd təsərrüfatı məhsullarının pərakəndə satışı istisna olmaqla)* malların təqdim edilməsi, işlərin görülməsi, xidmətlərin göstərilməsi üzrə əməliyyatlarındövriyyə məbləği ƏDV-siz, “Daxil olmuş məbləğ (ƏDV nəzərə alınmadan)” sütununda daxil olmuş məbləğ ƏDV-siz, “Əlavə dəyər vergisi məbləği” sütununda isə daxil olmuş məbləğin 18 faiz dərəcəyə vurmaqla yaranan hasili - Əlavə Dəyər Vergisinin məbləği yazılır. Bu sətrin açıqlaması bəyannaməyə **3 №-li Əlavədə** verilir və **həmin Əlavənin 301.1-ci sətrində olan məbləğə bərabər olur**.

**301.2 kodlu “Kənd təsərrüfatı məhsullarının satışı üzrə ƏDV-nə cəlb olunan ticarət əlavəsi”** sətrinin “Daxil olmuş məbləğ (ƏDV nəzərə alınmadan)” sütununda ƏDV**-nə 18 faiz dərəcə ilə cəlb** olunan kənd təsərrüfatı məhsullarının (yerli və xarici mənşəli) topdan və pərakəndə satışı üzrə ƏDV-nə cəlb olunan ticarət əlavəsinin məbləği ƏDV-siz, “Əlavə dəyər vergisi məbləği” sütununda isə həmin ticarət əlavəsinin 18 faiz dərəcəyə vurmaqla yaranan hasili - Əlavə Dəyər Vergisinin məbləği yazılır və bu sətrin ticarət əlavəsi üzrə açıqlaması bəyannaməyə **2 №-li Əlavədə** verilir;


**301-2 kodlu “**Kənd təsərrüfatı məhsullarının satışı üzrə əməliyyatlar**”** sətrinin **“Təqdim edilmiş mal, iş və xidmətlərin dəyəri (ƏDV nəzərə alınmadan)”** sütununda cari hesabat dövründə kənd təsərrüfatı məhsullarının satışı üzrə əməliyyatlarınƏDV-siz məbləği qeyd edilir.

Misal 1: *Müəssisənin hesabat ayı ərzində malların təqdim edilməsi, işlərin görülməsi, xidmətlərin göstərilməsi üzrə dövriyyəsi (kənd təsərrüfatı məhsullarının satışı istisna olmaqla) 300 000,0 manat, daxil olmuş məbləğ 200 000,0 manat (ƏDV məbləği 36 000,0 manat) olmuşdur. Kənd təsərrüfatı məhsullarının satışı zaman yaranmış 150 000,0 manat dövriyyə məbləğinin 30 000,0 manatı kənd təsərrüfatı məhsullarının satışı üzrə tətbiq edilmiş ticarət əlavəsindən ibarət olmuşdur. Bu halda 18% dərəcə ilə ƏDV-nə cəlb edilən vergitutuma obyekti ticarət əlavəsini təşkil edən 30 000,0 manatdan ibarət olmaqla bu satışa görə hesablanmış ƏDV-nin məbləği 5400,0 manat təşkil edir. Göstərilən əməliyyatlar bəyannamədə aşağıdakı qaydada əks etdirilir.*



**302 kodlu “ƏDV**-nə sı**fır (0) faiz dərəcə ilə cəlb olunan əməliyyatlar”** sətrinin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda ƏDV**-nə** (0) **faiz dərəcə ilə cəlb olunan**malların təqdim edilməsi, işlərin görülməsi, xidmətlərin göstərilməsi üzrə əməliyyatların dövriyyə məbləği, “Daxil olmuş məbləğ (ƏDV nəzərə alınmadan)” sütununda daxil olmuş hissəsi, “Əlavə dəyər vergisi məbləği” sütunun “Ümumi dövriyyədəki xüsusi çəki” xanasında isə ƏDV-nə sıfır (0) faiz dərəcə ilə cəlb olunan əməliyyatların ümumi dövriyyədə xüsusi çəkisi faizlə (%) yazılır. Bu sətrin açıqlaması bəyannaməyə **4 №-li Əlavədə** verilir və **həmin Əlavənin 302-ci sətrində olan məbləğə bərabər olur**.


Misal 2:***“A***” müəssisəsinin hesabat ayı üzrə bəyannamdə *təqdim edilmiş mal, iş və xidmətlərin dəyəri üzrə* cəmi məbləğ(ƏDV nəzərə alınmadan) *(301 +* ***302*** *+* ***303*** *+* ***304***) 1 000 000 manat, daxil olmuş məbləğ (ƏDV nəzərə alınmadan) 800 000 manat *, o cümlədən ƏDV-nə sıfır (0) faiz dərəcə ilə cəlb olunan əməliyyatlar üzrə**təqdim edilmiş mal, iş və xidmətlər dəyəri**100 000 manat,* daxil olmuş məbləğ (ƏDV nəzərə alınmadan) isə *60 000 manat müəyyən edilmişdir. Bu halda* ***302 kodlu “ƏDV-yə sıfır (0) faiz dərəcə ilə cəlb olunan əməliyyatlar”*** *sətrinin “*Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda olan *məbləğ 100 000 manat,* “Daxil olmuş məbləğ (ƏDV nəzərə alınmadan)” sütununda 60 000 manat***və “ƏDV-yə sıfır (0) faiz dərəcə ilə cəlb olunan əməliyyatlar”ın*** *ümumi dövriyyədə olan 10%-lik xüsusi çəkisi isə (100 000/1 000 000\* 100=10%) aşağıdakı kimi əks etdirilir:*



**303 kodlu “ƏDV-dən azad olunan əməliyyatlar”** sətrinin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda qanunvericiliyə müvafiq olaraq ƏDV-dən azad edilmiş dövriyyə məbləği*,* “Daxil olmuş məbləğ (ƏDV nəzərə alınmadan)” sütununda daxil olmuş məbləğ, “Əlavə dəyər vergisi məbləği” sütunun “Ümumi dövriyyədəki xüsusi çəki” xanasında isəƏDV-dən azad olunan əməliyyatların ümumi dövriyyədə olan xüsusi çəkisi faizlə yazılır.


Bu sətrin açıqlaması bəyannaməyə **5 №-li Əlavədə** verilir və **həmin Əlavənin 303-cü sətrində olan məbləğə bərabər olur**.

Misal 3**:** *“A” müəssisəsinin hesabat ayı üzrə bəyannamədə təqdim edilmiş mal, iş və xidmətlərin dəyəri üzrə cəmi məbləği* (ƏDV nəzərə alınmadan) *(301 + 302 + 303 + 304) 1* *000* *000 manat müəyyən edilmiş, o cümlədən ƏDV-dən azad olunan əməliyyatlar üzrə təqdim edilmiş mal, iş və xidmətlərin dəyəri 200 000 manat (ƏDV-siz), daxil olmuş məbləğ (ƏDV nəzərə alınmadan) isə 80 000 manat (ƏDV-siz) olmuşdur. Bu halda 303 kodlu “****ƏDV-dən azad olunan əməliyyatlar****” sətrinin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda 200 000 manat, “Daxil olmuş məbləğ (ƏDV nəzərə alınmadan)” sütununda 80 000 manat və “***ƏDV-dən azad olunan əməliyyatlar***”ın ümumi dövriyyədə olan 20%-lik xüsusi çəkisi (200 000/1 000 000\* 100=20%) aşağıdakı kimi əks etdirilir:*



**304 kodlu “ƏDV-nə 20 faiz dərəcə ilə tutulan əməliyyatlar”** sətrinin “Daxil olmuş məbləğ (ƏDV nəzərə alınmadan)” **sütununda** 01.01.2001-ci il tarixə olan və 20% dərəcə ilə vergiyə cəlb edilməli olan debitor borclardan daxil olmuş vəsaitin dövriyyə məbləği ƏDV-siz, “Əlavə dəyər vergisi məbləği” sütununda isə həmin dövriyyənin 20% dərəcəyə vurmaqla yaranan hasil - Əlavə Dəyər Vergisinin məbləği yazılır;

***Misal 4****:* ***“A”*** *müəssisəsinə hesabat ayında 01.01.2001-ci il tarixinə 1 000 000,0 manat məbləğində olan debitor borclardan 420 000 manat məbləğində (ƏDV ilə birlikdə) vəsait daxil olmuşdur. Bu halda bəyannamənin 304 kodlu sətrinin “Daxil olmuş məbləğ (ƏDV nəzərə alınmadan)” sütununda 350 000 manat (420 000 / 1.2 = 350 000) yazılır və “Əlavə dəyər vergisi məbləği” sütununda isə ƏDV məbləği 70 000 manat (350 000\*20%=70 000) aşağıdakı kimi əks etdirilir:*



Bəyannamənin **305 kodlu “Əməliyyatlar üzrə CƏMİ”** sətrinin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda **301**, **302** və **303** **kodlu** sətirlərin **müvafiq sütun** xanalarının cəmi*,* “Daxil olmuş məbləğ (ƏDV nəzərə alınmadan)” sütununda **301**, **301-2,** **302**, **303** və **304 kodlu** sətirlərinin cəmi, “Əlavə dəyər vergisi məbləği” sütununda isə **301** və **304** kodlu sətirlərinin cəmi məbləği yazılır.

**306 kodlu “VM 169-cu maddəsinə əsasən qeyri-rezidentin göstərdiyi xidmətlər və ya gördüyü işlər üzrə əməliyyatlar ”** sətrinin “Təqdim edilmiş mal, iş və xidmətlərindəyəri (ƏDV nəzərə alınmadan)” sütununda **306.1 kodlu** sətirin məbləği, “Daxil olmuş məbləğ (ƏDV nəzərə alınmadan)” sütununda **306.1**, **306.2 və 306.3 kodlu** sətirlərin müvafiq xanalarının cəmi, “Əlavə dəyər vergisi məbləği” sütununda isə **306.1**, **306.2 və 306.3 kodlu** sətirlərin cəmi məbləği məbləği yazılır.

**306.1 kodlu “ƏDV-nin məqsədləri üçün qeydiyyata alınmayan qeyri-rezidentin göstərdiyi xidmətlər və ya gördüyü işlər üzrə əməliyyatlar“** sətrinə ƏDV-nin məqsədləri üçün qeydiyyata alınmayan qeyri-rezidentin göstərdiyi xidmətlər və ya gördüyü işlərə görə Azərbaycan Respublikasının vergi orqanlarında qeydiyyatda olan şəxs tərəfindən ödənilən məbləğ və ödənilən məbləğə tətbiq edilmiş ƏDV məbləği,


**306.2 kodlu** **“Elektron ticarət qaydasında işlərin və xidmətlərin alıcısının ödənişi üzrə”**sətrinə elektron ticarət qaydasında işlərin və xidmətlərin *(Azərbaycan Respublikasının vergi orqanlarında qeydiyyatda olmayan şəxsin)* ödənişi üzrə məbləğ və ona tətbiq edilmiş *(alıcıdan tutulmuş)* ƏDV məbləği,

**306.3** **kodlu** **“Azərbaycan Respublikasının hüdudlarından kənarda elektron qaydada təşkil olunan lotereyaların, digər yarışların və müsabiqələrin iştirakçısının ödənişi üzrə”** sətrinə qeyri-rezidentə Azərbaycan Respublikasının hüdudlarından kənarda elektron qaydada təşkil olunan lotereyaların, digər yarışların və müsabiqələrin iştirakçısının *(Azərbaycan Respublikasının vergi orqanlarında qeydiyyatda olmayan şəxsin)* ödəniş məbləği *(ƏDV-siz)* və ona tətbiq edilmiş ƏDV-nin məbləği əks etdirilir.

**306.2-ci və 306.3-cü kodlu** sətirlər yerli banklar və ya xarici bankın Azərbaycan Respublikasındakı filialları tərəfindən tərtib edilir və vergi orqanlarında uçotda olmayan şəxsdən tutulmuş ƏDV məbləği əvəzləşdirilmir.

***Misal 6:*** *ƏDV-nin məqsədləri üçün qeydiyyata alınmayan qeyri-rezident tərəfindən Azərbaycan Respublikasının vergi orqanlarında qeydiyyatda olan* ***“A”*** *müəssisəsinə hesabat ayında Azərbaycan Respublikası ərazisində 400 000,0 manat məbləğində (ƏDV-siz) xidmət göstərilmiş, xidmət haqqının 300 000,0 manatı (ƏDV-siz) qeyri-rezidentə və həmin xidmətin ödənilmiş hissəsinə tətbiq edilmiş ƏDV məbləği (300 000,0\*18%=54 000,0) 54 000,0 manat hesablanaraq dövlət büdcəsinə ödənilmişdir. Bu əməliyyatların hamısı ƏDV-nin məqsədləri üçün qeydiyyata alınmayan qeyri-rezidentin göstərdiyi xidmətlər və ya gördüyü işlər üzrə əməliyyatlara aid olmuşdur.*

Bu halda bəyannamənin 306 və 306.1 kodlu sətirlərin “Təqdim edilmiş mal, iş və xidmətlərindəyəri (ƏDV nəzərə alınmadan)” sütununda 400 000,0 manat, “Daxil olmuş məbləğ (ƏDV nəzərə alınmadan)” sütununda müvafiq xanalarında 300 000,0 manat, “Əlavə dəyər vergisi məbləği” sütununda isə 54 000,0 manat aşağıdakı kimi əks etdirilir:



***Misal 7:*** *Yerli bank və ya xarici bankın Azərbaycan Respublikasındakı filialı tərəfindən hesabat ayı ərzində elektron ticarət qaydasında işlərin və xidmətlərin vergi orqanlarında uçotda olmayan şəxs olan alıcılarının 10* *000,0 manat ödənişi həyata keçirilmiş və həmin şəxslərdən bu ödənişə görə 1* *800,0 manat ƏDV tutulmuşdur.*

Bu halda əməliyyatlar bəyannamədə aşağıdakı kimi əks etdirilir.



**Hissə 2.**


**Hesabat dövrü üzrə debitor borclarının (ƏDV nəzərə alınmadan) hərəkəti barədə məlumat**

**307 kodlu** “Debitor borclar” sətrinin “Hesabat dövrünün əvvəlinə debitor borc məbləği” sütununda **307.1, 307.2** və **307.3 kodlu** sətirlərin ***müvafiq sütun*** xanalarının cəmi, “Hesabat dövrü (ay) üzrə yaranan debitor borc məbləği” sütununda **307.1, 307.2** və **307.3 kodlu** sətirlərin ***müvafiq sütun*** xanalarının cəmi, “Hesabat dövrü (ay) ərzində silinən debitor borc məbləği” sütununda **307.1, 307.2** və **307.3 kodlu** sətirlərin ***müvafiq sütun*** xanalarının cəmi, “Hesabat dövrünün sonuna debitor borc məbləği” sütununda isə **307.1, 307.2** və **307.3 kodlu** sətrlərin ***müvafiq sütun*** xanalarının cəmi, yənivergi ödəyicisinin həmin dövrə qədər malların (işlərin, xidmətlərin) təqdim edilməsi ilə bağlı olan ümumi debitor borcları qeyd edilir.

Qeyd: **307 kodlu** “Debitor borclar” **sətrinin** “Hesabat dövrünün əvvəlinə debitor borc məbləği” sütunlarında qeyd edilmiş debitor borc məbləğləri əvvəlki hesabat dövründə təqdim edilmiş ƏDV bəyannaməsinin “Hesabat dövrünün sonuna debitor borc məbləği” sütunlarında qeyd edilmiş məbləğlərə bərabər olmalı və ya “Hesabat dövrünün sonuna debitor borc məbləği” sütunlarında qeyd edilmiş məbləğlər növbəti hesabat dövründə təqdim edilmiş ƏDV bəyannaməsinin “Hesabat dövrünün əvvəlinə debitor borc məbləği” sütunlarında qeyd edilmiş debitor borc məbləğlərinə bərabər olmalıdır.

Misal 8**.** Hesabat ayıüzrə *“A” müəssisəsinin hesabat ayında mallara (iş, xidmətlərə) görə təqdim etdiyi əməliyyatların ümumi dəyəri 100 000,0 manat (ƏDV-siz) olmuşdur. Həmin əməliyyatların 50 000,0 manatı (ƏDV-siz) 18 faiz dərəcə ilə cəlb olunan, 20 000,0 manatı ƏDV-yə sıfır (0) dərəcə ilə cəlb edilən, 30 000,0 manatı isə ƏDV-dən azad olunan əməliyyatlar təşkil edir. Müvafiq olaraq 50 000,0 manat 18% dərəcə ilə cəlb edilən əməliyyatın 20 000,0 manatı, ƏDV-yə sıfır (0) dərəcə ilə cəlb edilən 20 000,0 manat məbləğin 15 000,0 manatı, ƏDV-dən azad olunan 30 000,0 manat məbləğin isə 10 000,0 manatı həmin ayda daxil olmuşdur.*

Göstərilən əməliyyatlar bəyannamənin 307-ci sətrində aşağıdakı qaydada əks etdirilir.



Misal 8.1.*Hesabat ayı üzrə həmin “A” müəssisəsinin mart ayında 18% dərəcə ilə ƏDV-nə cəlb edilən əməliyyatlara görə yaranmış olan debitor borcunun 10 000,0 manatı (ƏDV-siz) daxil olmuş, ƏDV-yə sıfır (0) dərəcə ilə cəlb edilən əməliyyatlarına görə olan debitor borcları tam qaydada, ƏDV-dən azad olunan əməliyyatlarının 10 000,0 manatı daxil olmuşdur.*

Eyni zamanda müəssisənin aprel ayı üzrə təqdim etdiyi və ƏDV-nə 18 faiz dərəcə ilə **cəlb olunan** *malların (iş, xidmətlər) dəyəri 70 000,0 manat məbləğ (ƏDV-siz), həmin əməliyyatlara görə daxil olan məbləğ 50 000,0 manat (ƏDV-siz) olmuşdur.*

*Cari ay ərzində təqdim edilmiş malların (iş, xidmətlər) dəyəri 70 000,0 manat məbləğ (ƏDV-siz)* **301.1 kodlu “**Malların təqdim edilməsi, işlərin görülməsi, xidmətlərin göstərilməsi üzrə əməliyyatlar**”** sətrinin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda, *həmin əməliyyatlara görə daxil olan 50 000,0 manat və həmin ay üzrə vəsaiti daxil olmuş 10 000,0 manat debitor borc məbləği (ƏDV-siz);*


*ƏDV bəyanaməsinin* “Debitor borclar” sətrinin “Hesabat dövrünün əvvəlinə debitor borc məbləği” sütununda qeyd edilən məbləğlər əvvəlki hesabat dövrü üzrə (mart ayı) üzrə təqdim edilmiş ƏDV bəyannaməsinin müvafiq sətrinin “Hesabat dövrünün sonuna debitor borc məbləği” sütununda qeyd edilmiş məbləğlərə bərabər olmalı;

“*Hesabat dövrü (ay) üzrə yaranan debitor borc məbləği”* sütununda cari ay ərzində yaranmış olan 70 000,0 manat debitor borc 307.1 kodlu sətirdə qeyd edilir;

“*Hesabat dövrü (ay) ərzində silinən debitor borc məbləği”* sütununda cari ay ərzində silinmiş olan 75 000,0 manat debitor borcların hər biri müvafiq sətirlər üzrə qeyd edilir;

“*Hesabat dövrünün sonuna debitor borc məbləği”* sütununda isə vergi ödəyicisinin həmin dövrə qədər debitor borcların CƏMİ qeyd edilir;


*Göstərilən əməliyyatlar bəyannamədə aşağıdakı qaydada əks etdirilir:*



Misal 9**:** *“B” müəssisəsinin 2021-ci ilin avqust ayında 18% dərəcə ilə ƏDV-yə cəlb edilən* mallara (iş, xidmətlərə) *görə təqdim etdiyi* malların (iş, xidmətlərin) *ümumi dəyəri 100 000,0 manat məbləğ (ƏDV-siz) olmuşdur. Təqdim edilmiş* malların (iş, xidmətlərin) dəyərinin *50 000,0 manat məbləği (ƏDV-siz) və 12600,0 manat ƏDV məbləği cari ayda daxil olmuşdur.*

Vergi Məcəlləsinin 166.3-cü maddəsinə əsasən ödəmə dedikdə təqdim edilmiş malların (işlərin, xidmətlərin) ƏDV-siz dəyərinin ödənilməsi nəzərdə tutulur.

Qeyd edilən maddəyə əsasən avqust ayı üzrə *göstərilən əməliyyatlar bəyannamədə aşağıdakı qaydada əks etdirilir:*




**307-1 kodlu** “01.01.2020-ci il tarixə olan debitor borclar üzrə” sətrinin “Hesabat dövrünün əvvəlinə debitor borc məbləği” sütununda **307-1.1, 307-1.2** və **307-1.3 kodlu** sətrlərin ***müvafiq sütun*** xanalarının cəmi, “Hesabat dövrü (ay) üzrə yaranan debitor borc məbləği” sütununda **307-1.1, 307-1.2** və **307-1.3 kodlu** sətrlərin ***müvafiq sütun*** xanalarının cəmi, “Hesabat dövrü (ay) ərzində silinən debitor borc məbləği” sütununda **307-1.1, 307-1.2** və **307-1.3 kodlu** sətirlərin ***müvafiq sütun*** xanalarının cəmi, “Hesabat dövrünün sonuna debitor borc məbləği” sütununda isə **307-1.1, 307-1.2** və **307-1.3 kodlu** sətrlərin ***müvafiq sütun*** xanalarının cəmi, yənivergi ödəyicisinin həmin dövrə qədər malların (işlərin, xidmətlərin) təqdim edilməsi ilə bağlı olan ümumi debitor borcları qeyd edilir.

Qeyd: **307-1 kodlu** “01.01.2020-ci il tarixə olan debitor borclar üzrə” **sətrinin** “Hesabat dövrünün əvvəlinə debitor borc məbləği” sütunlarında qeyd edilmiş debitor borc məbləğləri əvvəlki hesabat dövründə təqdim edilmiş ƏDV bəyannaməsinin “Hesabat dövrünün sonuna debitor borc məbləği” sütunlarında qeyd edilmiş məbləğlərə bərabər olmalı və ya “Hesabat dövrünün sonuna debitor borc məbləği” sütunlarında qeyd edilmiş məbləğlər növbəti hesabat dövründə təqdim edilmiş ƏDV bəyannaməsinin “Hesabat dövrünün əvvəlinə debitor borc məbləği” sütunlarında qeyd edilmiş debitor borc məbləğlərinə bərabər olmalıdır.

Misal 10**:** *“D” müəssisəsinin 01.01.2020-ci il tarixinədək təqdim etdiyi mallara (iş, xidmətlərə) görə olan debitor borclarının* *ümumi dəyəri 100 000,0 manat (ƏDV-siz) olmuşdur. O cümlədən, ƏDV-yə 18% dərəcə ilə cəlb olunan 50 000,0 manat debitor borc məbləğinin 30 000 manatı, ƏDV-yə sıfır (0) dərəcə ilə cəlb edilən 30 000,0 manat debitor borc məbləğinin 20 000,0 manatı və ƏDV-dən azad olan 20 000,0 manat debitor borc məbləğinin isə 15 000,0 manatı 2022-ci ilin yanvar ayında daxil olmuşdur.*

*Qeyd: 01.01.2020-ci il tarixinədək təqdim edilmiş e-VHF-lar üzrə hesablama aparılmışdırsa, 01.01.2020-ci ildən sonra daxil olan vəsait ikiqat vergitutma olmaması üçün vergiyə cəlb edilməyəcəkdir.*

*Göstərilən əməliyyatlar bəyannamədə aşağıdakı qaydada əks etdirilir.*



**Hissə 3.**


**Hesabat dövründəki ödənilmiş məbləğ üzrə əvəzləşdirilən əlavə dəyər vergisinin hesablanması**

**308 kodlu “Vergi Məcəlləsinin 175.1-ci** maddəsinə əsasən alınmış elektron qaimə-fakturalar (01.01.2020-ci il tarixinədək əldə edilmiş elektron VHF-lər) üzrə nağdsız qaydada ödənilmiş məbləğ” sətrinin “Ödənilmiş məbləğ (ƏDV nəzərə alınmadan)” sütununda “İnternet Vergi İdarəsi” veb-portalında müvafiq qaydada tərtib edilərək və qeydə alınaraq əvəzləşdirməyə qəbul olunmuş elektron qaimə-fakturalar (01.01.2020-ci il tarixinədək əldə edilmiş elektron VHF-lər) üzrə ƏDV-siz dövriyyə məbləği, “Əlavə dəyər vergisi məbləği” sütununda həmin dövriyyənin 18 faiz hasili - Əlavə Dəyər Vergisinin məbləği,

**308.1 kodlu** “o cümlədən, Gəlirdən birbaşa çıxılmayan kapital xarakterli xərclər üzrə əvəzləşdirilmələr (ƏDV nəzərə alınmadan)” sətrində kapital xarakterli xərclər üzrə ödənilmiş ƏDV-siz dövriyyə məbləği və əlavə dəyər vergisinin məbləği qeyd edilir.


Misal 11**:** *“A” müəssisəsi tərəfındən 2022-ci ilin yanvar ayında elektron qaimə-fakturalar üzrə alınmış mallara (iş, xidmətlərə) görə nağdsız qaydada mal (iş, xidmət) təqdim edənin bank hesabına birbaşa nağd qaydada ödənişlər istisna edilməklə) 1 000 000,0 manat (ƏDV-siz) vəsait və 180 000,0 manat ƏDV məbləği ƏDV-nin depozit hesabına ödənilmişdir. Alınmış malların 600 000,0 manatı (ƏDV-siz) kapital xarakterli xərc olmuşdur.*

Bu halda bəyannamənin **308-ci** sətrinin “Ödənilmiş məbləğ (ƏDV nəzərə alınmadan)” sütununda əməliyyatın ƏDV-siz dəyəri 1000 000,0 manat, “**Əlavə dəyər vergisi məbləği”** sütununda ƏDV məbləği 180 000,0 manat, **308.1-ci** sətrinin “o cümlədən, Gəlirdən birbaşa çıxılmayan kapital xarakterli xərclər üzrə əvəzləşdirilmələr (ƏDV nəzərə alınmadan)” sütununda isə 600 000,0 manat kapital xarakterli xərclərə görə ödənilmiş 108 000,0 manat ƏDV məbləği aşağıdakı kimi yazılmalıdır:



**309 kodlu “01.01.2001-ci il tarixinə olan borcların nağdsız qaydada ödənilmiş məbləğ”** sətrinin “Ödənilmiş məbləğ (ƏDV nəzərə alınmadan)” sütununda 01.01.2001-ci il tarixinə olan kreditor qalığına görə nağdsız qaydada aparılmış ödənişlərin ƏDV-siz dövriyyə məbləği, “**Əlavə dəyər vergisi məbləği”** sütununda isə həmin dövriyyənin 20 faiz dərəcəyə vurmaqla hasili - əlavə dəyər vergisinin məbləği yazılır və sətrin təsnifatı bəyannamənin **6 №-li Əlavəsində** təqdim olunmalıdır;

**Misal 12:** ***“A”*** *müəssisəsi 2022-ci ilin yanvar ayında 01.01.2001-ci il tarixinə olan 800 000,0 manat məbləğində kreditor borclarından 300 000,0 manat məbləğində (ƏDV ilə birlikdə) vəsaiti ödəmişdir. Bu halda bəyannamənin* ***309*** *kodlu sətrinin* “Ödənilmiş məbləğ (ƏDV nəzərə alınmadan)” sütununda *250 000,0 manat,* “**Əlavə dəyər vergisi məbləği”** sütununda *isə vəsaitin ƏDV məbləği - 50 000,0 manat aşağıdakı kimi yazılır:*




**310 kodlu “İdxalda ƏDV-yə cəlb olunmuş mallara görə ödənilmiş məbləğ»** sətrinin “Ödənilmiş məbləğ (ƏDV nəzərə alınmadan)” sütununda idxalda ƏDV-yə cəlb edilmiş dövriyyə məbləği (ƏDV-siz), “**Əlavə dəyər vergisi məbləği”** sütununda isəhəmin dövriyyənin ƏDV məbləği yazılır.

**310.1** **kodlu** “o cümlədən, Gəlirdən birbaşa çıxılmayan kapital xarakterli xərclər üzrə əvəzləşdirilmələr (ƏDV nəzərə alınmadan)” sətrinin “Ödənilmiş məbləğ (ƏDV nəzərə alınmadan)” sütununda kapital xarakterli xərclər üzrə idxalda ƏDV-yə cəlb edilmiş ƏDV-siz dövriyyə məbləği və “**Əlavə dəyər vergisi məbləği”** sütununda isə həmin dövriyyənin ƏDV məbləği qeyd edilir.

Bu sətrin açıqlaması bəyannaməyə **1 №-li** **Əlavədə** verilir:

**Misal 13:** *«A» müəssisəsi tərəfindən 2022-ci ilin yanvar ayında YGB üzrə idxal edilmiş malın dəyəri 70 000,0 manat və onun 18% dərəcə ilə ödənilmiş ƏDV məbləği 12 600,0 manat təşkil etmiş, o cümlədən alınmış malın 20 000,0 manatı (ƏDV məbləği 3600) kapital xarakterli xərclərdən ibarət olmuşdur.*


*Göstərilən əməliyyatlar bəyannamədə aşağıdakı qaydada əks etdirilir*.



**311** kodlu **“İdxalda ƏDV-dən azad olunan malların dəyəri”** sətrinin “Ödənilmiş məbləğ (ƏDV nəzərə alınmadan)” sütununda idxalda ƏDV-dən azad olunan malların dəyəri yazılır və sətrin açıqlaması bəyannamənin **1 №-li** **Əlavəsində** verilir:

***Misal 14:******“A”*** *müəssisəsi 2022-ci ilin yanvar ayında YGB üzrə 50 000 manat dəyərində ƏDV-dən azad olunan mal idxal etmişdir.*


*Göstərilən əməliyyatlar bəyannamədə aşağıdakı qaydada əks etdirilir*.



**312 kodlu “Vergi Məcəlləsinin 169-cu maddəsinə əsasən qeyri-rezidentə ödənilmiş məbləğ”** sətrinin “Ödənilmiş məbləğ (ƏDV nəzərə alınmadan)” sütununda ƏDV-nin məqsədləri üçün qeydiyyata alınmayan qeyri-rezidentə ödənilməli olan məbləğ, “**Əlavə dəyər vergisi məbləği”** sütununda isə hesablanan verginin büdcəyə ödənilməsi təsdiq edən ödəmə sənədində olan ƏDV-nin məbləği yazılır və bu sətrin açıqlaması bəyannaməyə **7 №-li Əlavədə** verilir.

Misal 15: *“A” müəssisəsinə 2022-ci ilin yanvar ayında ƏDV-nin məqsədləri üçün qeydiyyata alınmayan qeyri-rezident tərəfindən Azərbaycan Respublikasının ərazisində 400 000,0 manat məbləğində xidmət göstərilmiş, xidmətin dəyəri həmin ay ödənildiyindən və həmin məbləğə (400 000,0\*18%=72 000,0) hesablanmış 72 000,0 manat ƏDV məbləği “A” müəssisəsi tərəfindən həmin ayda büdcəyə ödənilmişdir.*

*Göstərilən əməliyyatlar bəyannamədə aşağıdakı qaydada əks etdirilir*.



**313 kodlu “Vergi Məcəlləsinin 175.2-ci maddəsinə əsasən əvəzləşdirilməsinə yol verilməyən ƏDV məbləği”** sətrinin “**Əlavə dəyər vergisi məbləği”** sütununda bir hissəsi vergi ödəyicisinin sahibkarlıq fəaliyyəti, digər hissəsi isə başqa məqsədlər üçün nəzərdə tutulan vergiyə cəlb edilən əməliyyatlara görə nağdsız qaydada ƏDV-nin depozit hesabı vasitəsilə ödənilmiş (mal, iş və xidmət təqdim edənin bank hesabına birbaşa nağd qaydada ödənişlər istisna edilməklə) və ya malların idxalı zamanı vergi ödəyicisi tərəfindən qanunvericiliyə müvafiq olaraq ödənilmiş ƏDV-nin məbləği sahibkarlıq fəaliyyəti üçün istifadə olunan malların (işlərin, xidmətlərin) xüsusi çəkisinə görə müəyyənləşdirilən və əvəzləşdirilməsinə yol verilməyən ƏDV-nin məbləği yazılır.

*Misal 16***:** *“A” müəssisəsinə 2022-ci ilin yanvar ayında 25.01.2022-ci il tarixli XXXX seriyalı 111111 saylı e-Qaimə faktura üzrə “B” müəssisəsi tərəfindən 100 000,0 manat dəyərində mal təqdim edilmişdir. “A” müəssisəsi həmin e-Qaimə faktura üzrə “B” müəssisəsinə malın dəyəri olan 100 000,0 manatı və onun 18% dərəcə ilə ƏDV məbləğini fevral ayında ödəmişdir. Lakin, alınmış həmin malın bir hissəsi, yəni – 80 000,0 manatlıq hissəsi sahibkarlıq fəaliyyətində istifadə edilmiş və digər hissəsi isə başqa məqsədlər üçün istifadə olunmuşdur.*


Bu halda bəyannamənin 313-cü “VM 175.2-ci maddəsinə əsasən əvəzləşdirilməsinə yol verilməyən ƏDV məbləği” sətrinin “**Əlavə dəyər vergisi məbləği”** sütununda “A” müəssisəsinə “B” müəssisəsi tərəfindən verilmiş *e-Qaimə faktura* üzrə ödənilmiş 18 000,0 manat ƏDV məbləğinin sahibkarlıq fəaliyyətinin məqsədləri üçün istifadə olunan malların xüsusi çəkisinə görə müəyyənləşdirilən 14 400 manat ƏDV məbləği əvəzləşdirilir, digər məqsədlər üçün istifadə olunan mallar üzrə ödənilmiş 3 600 manat ƏDV məbləğinin isə əvəzləşdirilməsinə yol verilmir və bəyannamədə aşağıdakı kimi yazılış aparılır:



**314 kodlu “Vergi Məcəlləsinin 175.3-cü maddəsinə əsasən əvəzləşdirilməsinə yol verilməyən** ƏDV məbləği**”** sətrinin “Ödənilmiş məbləğ (ƏDV nəzərə alınmadan)” sütununda alınmış *e-Qaimə faktura* üzrə Vergi Məcəlləsinin 109.4-cü maddəsində göstərilən xərclər istisna olmaqla, Vergi Məcəlləsinin 109.3-cü maddəsində nəzərdə tutulan xərclərin çəkilməsi üzrə olan ödənilmiş məbləğ, “**Əlavə dəyər vergisi məbləği”** sütununda isə həmin məbləğin 18 faiz dərəcə ilə ƏDV məbləği yazılır.

*Misal 17: “A” müəssisəsin 2022-ci ilin yanvar ayında* işçilərin mənzil və digər sosial xarakterli xərcləri üzrə *11 800 manat məbləğində (ƏDV ilə birlikdə) e-Qaimə faktura təqdim edilmiş və “A” müəssisəsi tərəfindən həmin e-Qaimə faktura üzrə görülmüş işlərin dəyəri qanunamüvafiq şəkildə ödənilmişdir.*

*Göstərilən əməliyyatlar bəyannamədə aşağıdakı qaydada əks etdirilir*.



**315 kodlu “Vergi Məcəlləsinin 175.4-cü maddəsinə əsasən əvəzləşdirilməsinə yol verilməyən ƏDV məbləği”** sətrinin “**Əlavə dəyər vergisi məbləği”** sütununda bəyannamənin **303-cü** sətrin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda göstərilən ƏDV-dən azad olunan əməliyyatlar üzrə dövriyyənin bəyannamənin **305-ci** sətrinin **müvafiq sütununda** göstərilən, Əməliyyatlar üzrə Cəmi məbləğin xüsusi çəkisinə uyğun olaraq müəyyən edilən ƏDV məbləği bəyannamənin 315-ci sətrin “Əlavə dəyər vergisi məbləği” sütununda əks etdirilir.

**Misal 18***: ƏDV ödəyicisi 118.000,0 manat (o cümlədən ƏDV 18.000 manat) olan malları digər ƏDV ödəyicisindən almış və malların dəyərini bank hesabından malı təqdim edənin bank hesabına (birbaşa nağd qaydada ödənişlər istisna edilməklə), ƏDV məbləğini isə ƏDV-nin depozit hesabına ödəmişdir.*

**1-ci hal.** Vergi tutulan əməliyyat 70.800,0 manat (o cümlədən ƏDV 10.800,0 manat), ƏDV-dən azad olunan əməliyyat 20.000,0 manat təşkil etmişdir. Alınmış mallar sahibkarlıq fəaliyyəti məqsədləri üçün istifadə edilir.

Bu halda, əvəzləşdirilməsinə yol verilməyən ƏDV məbləği – 4500

manat təşkil edir.


20.000/(60.000+20.000)=25%

25%\*18.000=4.500

Bəyannamənin **315-ci** sətrinin “**Əlavə dəyər vergisi məbləği”** sütununda 4 500,0 əks etdirilir.

**2-ci hal.**  **“Vergi Məcəlləsinin 175.4-cü maddəsinə əsasən əvəzləşdirilməsinə yol verilməyən ƏDV məbləği”** sətrinin “**Əlavə dəyər vergisi məbləği”** sütununda, bəyannamənin **303 sətrinin** “Dövriyyə məbləği (ƏDV nəzərə alınmadan) sütununda göstərilən 20 000,0 manat məbləğində ƏDV-dən azad olunan əməliyyatların bəyannamənin **305-ci sətrinin müvafiq sütununda** göstərilən əməliyyatlar üzrə cəmi məbləğin tərkibində (*80 000,0*) müəyyən edilmiş xüsusi çəkisi olan (20 000/80 000\*100) 25% bəyannamənin **308, 309, 310 və 312** sətirlərinin “**Əlavə dəyər vergisi məbləği”** sütununda göstərilən əvəzləşdirilən ƏDV məbləğlərinin cəmi olan 18 000,0 manata vurulmaqla əvəzləşdirilməsinə yol verilməyən (18 000,0\*25%) ƏDV məbləği – 4 500,0 manat aşağıdakı kimi yazılır;

*Göstərilən əməliyyatlar bəyannamədə aşağıdakı qaydada əks etdirilir*.



**Misal 19:** *ƏDV ödəyicisi 118.000,0 manat (o cümlədən ƏDV 18.000 manat) olan malları digər ƏDV ödəyicisindən almış və malların dəyərini bank hesabından malı təqdim edənin bank hesabına (birbaşa nağd qaydada ödənişlər istisna edilməklə), ƏDV məbləğini isə ƏDV-nin depozit hesabına ödəmişdir.*

 Vergi tutulan əməliyyat 70.800,0 manat (o cümlədən ƏDV 10.800 manat), ƏDV-dən azad olunan əməliyyat 20.000,0 manat təşkil etmişdir.  Alınmış malların 11.800 manat (o cümlədən ƏDV 1.800 manat) dəyərində olan hissəsi  digər məqsədlər üçün, qalan 116.200 manat (o cümlədən ƏDV 16.200 manat) dəyərində olan hissəsi isə sahibkarlıq fəaliyyəti məqsədləri üçün istifadə edilir.

VM-nin 175.2-ci maddəsinə görə alınmış malların 11.800 manat məbləğində olan hissəsi (o cümlədən ƏDV 1.800 manat) digər məqsədlər üçün olduğundan, ödənilmiş ümumi ƏDV məbləğinin sahibkarlıq fəaliyyətində istifadə olunan mallara görə düşən hissəsi, yəni 16.200 manatı əvəzləşdirilməyə qəbul edilir.

VM-nin 175.4-cü maddəsi tətbiq edilməklə əvəzləşdirilməyə qəbul edilən məbləğ aşağıdakı kimi müəyyən edilir:

20.000/(60.000+20.000)=25%

25%\*16.200=4.050


Əvəzləşdirilməsinə yol verilməyən ƏDV məbləği 4.050



Onu da qeyd etmək lazımdır ki, Vergi Məcəlləsinin 175.4-cü maddəsinə əsasən vergi ödəyicisi vergi tutulan əməliyyatlar və bu Məcəllənin 164-cü maddəsinə uyğun olaraq ƏDV-dən azad edilmiş əməliyyatlar aparırsa, ƏDV üzrə əvəzləşdirmə üçün vergi tutulan dövriyyənin ümumi dövriyyədəki xüsusi çəkisinə uyğun olaraq müəyyən edilən ƏDV-nin məbləği qəbul olunur. Vergi ödəyicisi tərəfindən ƏDV-yə cəlb edilən əməliyyatlarla yanaşı, ƏDV-dən azad olunan əməliyyatlar aparılarkən, bu əməliyyatlara aid olan mallar (işlər, xidmətlər) üzrə sənədləşdirilmiş məlumatlar əsasında ƏDV ödənilməklə və ƏDV-dən azad edilməklə mədaxil edilən malların (işlərin, xidmətlərin) ayrı-ayrılıqda uçotu aparıldığı halda, ƏDV tutulan əməliyyatlar üçün alınmış mallara (işlərə, xidmətlərə) görə ödənilmiş ƏDV-nin məbləği bu Məcəllənin 175.1-ci maddəsinə uyğun olaraq tam məbləğdə əvəzləşdirilir.


**316 kodlu “ƏDV sıfır (0) faiz dərəcə ilə ödənilmiş məbləğ”** sətrinin “Ödənilmiş məbləğ (ƏDV nəzərə alınmadan)” sütununda hesabat ayı ərzində ƏDV-nə sıfır (0) faiz dərəcə ilə cəlb olunmaqla alınmış mallara (işlərə, xidmətlərə) görə ödənilmiş məbləğ yazılır;

***Misal 20****:* ***“A”*** *müəssisəsi Qanunla təsdiq edilmiş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərir və ona ƏDV-nin sıfır (0) faiz dərəcə ilə hesablanması haqqında sertifikat verilmişdir.* ***“B”*** *müəssisəsi* ***“A”*** *müəssisəsinə 100 000,0 manat məbləğində görülmüş işlər üzrə e-Qaimə faktura təqdim etmiş və həmin e-Qaimə fakturada görülmüş işlərin dəyəri üzrə ƏDV sıfır (0) faiz dərəcə ilə göstərilmişdir.* ***“A”*** *müəssisəsi həmin e-Qaimə faktura üzrə* ***“B”*** *müəssisəsinə 100 000,0 manat ödəmişdir. Bu halda* ***“A”*** *müəssisəsi bəyannamənin* ***316*** *sətrinin* ***C1*** *xanalarında ƏDV-nə sıfır (0) faiz dərəcə ilə cəlb edilmiş 100 000,0 manat dəyərində əməliyyatları aşağıdakı kimi yazmalıdır:*



**317 kodlu “Əməliyyatlar üzrə cəmi”** sətrinin “Ödənilmiş məbləğ (ƏDV nəzərə alınmadan)” sütununda **308, 309, 310, 311, 312 və 316 kodlu** sətirlərin cəmi, “**Əlavə dəyər vergisi məbləği”** sütununda isə **308, 309, 310 və 312 kodlu** sətirlərin cəmi məbləğlərindən **313 və 315** kodlu sətirlərin məbləğləri çıxılmaqla yekun məbləğ yazılır;

***Misal 21:*** *Bu halda bəyannamənin 317 kodlu “Əməliyyatlar üzrə cəmi” sətrinin “Ödənilmiş məbləğ (ƏDV nəzərə alınmadan)” sütununda (55 000 + 250 000 + 70 000 + 50 000 + 400 000 + 100 000) yekun 925 000,0 manat, “Əlavə dəyər vergisi məbləği” sütununda isə (9 900+ 50 000+12 600+72 000-9000-4 500) yekun ƏDV məbləği 131 000,0 manat aşağıdakı kimi yazılır:*



**Hissə 4.**

**Hesabat dövründə dəqiqləşdirilən (163-cü maddəsinə əsasən) əməliyyatlar üzrə ƏDV-nin hesablanması**

Maddə 163. Vergi tutulan dövriyyənin dəqiqləşdirilməsi

163.1. Bu maddə aşağıdakı hallarda mal göndərənin, iş görənin və xidmət göstərənin vergi tutulan əməliyyatlarına tətbiq edilir:

163.1.1. əməliyyat tam və ya qismən ləğv edildikdə, o cümlədən mal tam və qismən geri qaytarıldıqda;

163.1.2. əməliyyatın xarakteri dəyişdikdə;

163.1.3. qiymətlərin aşağı düşməsi və ya hər hansı digər səbəbdən əməliyyat üçün razılaşdırılmış kompensasiya dəyişdikdə; yaxud

163.1.4. vergi ödəyicisi elektron qaimə-faktura verdikdən sonra vergi tutulan dövriyyənin dəqiqləşdirilməsi üçün əsas verən hallar üzə çıxdıqda və bu cür dəqiqləşdirmə qanunvericiliyə müvafiq olaraq aparıldıqda.

Bu maddə vergi tutulan dövriyyənin dəqiqləşdirilməsini müəyyən edir və mal göndərənin, iş görənin və xidmət göstərənin vergi tutulan əməliyyatlarına tətbiq edilir. Vergi tutulan dövriyyənin dəqiqləşdirilməsi Vergi Məcəlləsinin 72.5-ci maddəsində nəzərdə tutulan vergi hesabatının dəqiqləşdirilməsindən fərqli olaraq Vergi Məcəlləsinin 163-cü maddəsində nəzərdə tutulan hallar baş verdiyi zaman tətbiq edilir və dövriyyənin dəqiqləşdirilməsinə zərurət yaradan hesabat dövründə həyata keçirilir. Lakin, hesabatın dəqiqləşdirilməsi zamanı belə dəqiqləşmə həmin hesabat dövründə həyata keçirilir.

Belə ki, Vergi Məcəlləsinin 72.5-ci maddəsinə görə bu Məcəllənin 163-cü maddəsində nəzərdə tutulan hallar istisna olmaqla əvvəlki hesabat dövrləri üzrə təqdim edilmiş hesabatlardakı məlumatlar ilkin uçot sənədləri üzrə məlumatlara uyğun olmadığı hallarda vergi ödəyiciləri tərəfindən həmin hesabat dövrü üçün dəqiqləşdirilmiş hesabat təqdim edilməlidir. Dəqiqləşdirilmiş hesabat üzrə büdcəyə ödənilməli vergi məbləği əvvəl təqdim edilmiş hesabat üzrə büdcəyə ödənilməli vergi məbləğindən çox olduqda, əlavə hesablanmış vergi məbləği faizlərlə birlikdə büdcəyə ödənilir, az olduqda isə hesablanmış vergi və faiz məbləğləri azaldılır. Vergi ödəyicisi tərəfindən dəqiqləşdirilmiş və ya vaxtında təqdim edilməmiş hesabatlar vergi ödəyicisində səyyar vergi yoxlamasının başlandığı günədək təqdim edilə bilər.


Göründüyü kimi, dəqiqləşdirilmiş hesabat Vergi Məcəlləsinin 72.5-ci maddəsinə uyğun olaraq hesabatlardakı məlumatların ilkin uçot sənədləri üzrə məlumatlara uyğun olmadığı hallarda tərtib olunur və vergi orqanına təqdim edilir.

**318 kodlu** **“ƏDV-yə cəlb olunan ARTIRILAN dövriyyələr üzrə ƏDV-nin hesablanması”** sətrinin “**Dövriyyə məbləği (ƏDV nəzərə alınmadan)”** sütunundaVergi Məcəlləsinin 163.1-ci maddəsində göstərilən hallarda mal göndərənin, iş görənin və xidmət göstərənin vergi tutulan əməliyyatları üzrə artırılan dövriyyə məbləği, “**Ödənilmiş məbləğ (ƏDV nəzərə alınmadan)”** sütununda artırılan dövriyyəyə münasibətdədaxil olmuş məbləğ ƏDV-siz, “Əlavə dəyər vergisi məbləği” sütununda isə daxil olmuş məbləğin 18 faiz dərəcəyə vurmaqla yaranan hasili - Əlavə Dəyər Vergisinin məbləği yazılır;

***Misal* *22*.** *2022-ci ilin yanvar ayında “A” müəssisəsi ilə “B” müəssisəsi arasında dəyəri 10 000,0 manat olan və ƏDV-yə sıfır dərəcə ilə tətbiq edilməklə malların (işlərin, xidmətlərin) təqdim edilməsi ilə bağlı müqavilə bağlanılmışdır. Mart ayında vergi tutulan əməliyyatın xarakteri dəyişmiş və bu səbəbdən ƏDV məbləği dəqiqləşdirilməlidir.*

Belə olduğu halda, “A” müəssisəsi yanvar ayı üzrə bəyan edilmiş 10 000,0 manat sıfır dərəcə ilə cəlb edilmiş əməliyyatı, mart ayı üzrə təqdim edilən bəyannamədə dəqiqləşdirməli, 318-ci sətrinin “Dövriyyə məbləği (ƏDV nəzərə alınmadan)” və “Ödənilmiş məbləğ (ƏDV nəzərə alınmadan)” sütunlarında 10 000,0 manat, “Əlavə dəyər vergisi məbləği” sütununda isə büdcəyə hesablanmalı olan ƏDV-nin məbləgi 1800,0 manat qədər artırmalı və 321-ci sətrinin “Dövriyyə məbləği (ƏDV nəzərə alınmadan)” və “Ödənilmiş məbləğ (ƏDV nəzərə alınmadan)” sütunlarında 10 000,0 manat qeyd edilməklə yanvar ayında sıfır dərəcə ilə tətbiq edilmiş əməliyyat azaldılmalıdır.

*Mart ayı üzrə dövriyyənin dəqiqləşdirilməsi aşağıdakı qaydada əks etdirilir*.



**319 kodlu** “**ƏDV-yə cəlb olunan AZALDILAN dövriyyələr üzrə ƏDV-nin hesablanması**” sətrinin “Dövriyyə məbləği (ƏDV nəzərə alınmadan)”, “Ödənilmiş məbləğ (ƏDV nəzərə alınmadan)” və “Əlavə dəyər vergisi məbləği” sütunlarında 319.1 kodlu “ƏDV-yə cəlb olunan AZALDILAN dövriyyələr üzrə ƏDV-nin hesablanması”, 319.2 kodlu “Vergi Məcəlləsinin 165.5-ci maddəsinə əsasən ƏDV-si qaytarılan malların geri qaytarılması halları üzrə ƏDV-nin hesablanması (NAĞD ödənişlər)” və 319.3 kodlu “Vergi Məcəlləsinin 165.5-ci maddəsinə əsasən ƏDV-si qaytarılan malların geri qaytarılması halları üzrə ƏDV-nin hesablanması (NAĞDSIZ ödənişlər)” sətirlərinin müvafiq olaraq sütunlarının cəmi yazılır.

**319.1 kodlu** “**ƏDV-yə cəlb olunan AZALDILAN dövriyyələr üzrə ƏDV-nin hesablanması**” sətrinin “Dövriyyə məbləği (ƏDV nəzərə alınmadan)” sütununda Vergi Məcəlləsinin 163.1-ci maddəsində göstərilən hallarda mal göndərənin, iş görənin və xidmət göstərənin vergi tutulan əməliyyatları üzrə azaldılan dövriyyə məbləği, “Ödənilmiş məbləğ (ƏDV nəzərə alınmadan)” sütununda azaldılan dövriyyənin məbləğ ƏDV-siz, “Əlavə dəyər vergisi məbləği” sütununda məbləği 18 faiz dərəcəyə vurmaqla yaranan hasili - Əlavə Dəyər Vergisinin məbləği yazılır;

Vergi Məcəlləsinin 163.1.1-ci maddəsinə görə əməliyyat tam və ya qismən ləğv edildikdə, o cümlədən mal tam və ya qismən geri qaytarıldıqda vergi tutulan dövriyyə dəqiqləşdirilir. Təqdim edilmiş malların növbəti hesabat dövrlərində tam və ya qismən geri qaytarılması zamanı, malları təqdim edən şəxs tərəfindən cari hesabat dövrü üçün təqdim etdiyi ƏDV bəyannaməsində bu hal üçün nəzərdə tutulan müvafiq bölmədə qeydlər aparmaqla dövlət büdcəsinə hesablanan verginin məbləği azaldılır.


Malların tam və ya qismən geri qaytarılması Mülki Məcəllədə təsbit olunan hallarda, habelə tərəflər arasında bağlanmış müqavilədə nəzərdə tutulan hallar baş verdikdə, o cümlədən malların keyfiyyətində qüsur olduqda, malların istifadə müddəti başa çatdıqda və s. hallarda baş verir.

Malların (işlərin, xidmətlərin) təqdim edilməsi ilə əlaqədar bağlanmış müqavilədə nəzərdə tutulan qiymətin həmin müqavilənin şərtlərinə uyğun olaraq aşağı düşməsi və ya əməliyyat üçün razılaşdırılmış kompensasiyanın hər hansı səbəbdən dəyişdirilməsi zamanı büdcəyə ödənilməli olan ƏDV-nin məbləği həmin halın yarandığı hesabat dövrü üzrə vergi ödəyicisi tərəfindən təqdim edilmiş bəyannamədə dəqiqləşdirilir. Bu zaman əvvəlki hesabat dövrləri üçün vergi orqanına dəqiqləşdirilmiş ƏDV bəyannamələri təqdim edilmir.

163.1.4-cü maddəsinə əsasən vergi ödəyicisi tərəfindən elektron qaimə-faktura verildikdən sonra ƏDV tutulan dövriyyənin dəqiqləşdirilməsinə əsas verən hallara əməliyyatın tam və ya qismən ləğv edilməsi, o cümlədən malın tam və qismən geri qaytarılması, əməliyyatın xarakterinin dəyişməsi, qiymətlərin aşağı düşməsi və ya hər hansı digər səbəbdən əməliyyat üçün razılaşdırılmış kompensasiyanın dəyişməsi aiddir. Belə halların baş verdiyi hesabat dövründə vergi ödəyicisi tərəfindən təqdim edilən elektron qaimə-fakturası dəqiqləşdirilir.

**Misal 23:** *“A” müəssisəsi “B” müəssisəsinə 15.01.2022-ci il tarixli XXX seriyalı 111111 saylı elektron qaimə-faktura üzrə 100 000,0 manat dəyərində mal təqdim etmiş və həmin ayın bəyannaməsində ƏDV-yə cəlb edilən əməliyyat kimi göstərərək 18% dərəcə ilə 18 000,0 manat məbləğində ƏDV hesablamışdır. Lakin “B” müəssisəsi tərəfindən 2022-ci ilin yanvar ayında bu mallardan ƏDV məbləği 9 000,0 manat (50 000,0\*18%) təşkil edən 50 000,0 manat məbləğində olan hissəsi (qismən) “A” müəssisəsinə geri qaytarılmışdır. Bu halda bəyannamənin 319.1 kodlu sətrinin “Dövriyyə məbləği (ƏDV nəzərə alınmadan)” sütununda 50 000,0 manat, “Ödənilmiş məbləğ (ƏDV nəzərə alınmadan)” sütununda 50 000,0 manat, “Əlavə dəyər vergisi məbləği” sütununda isə 9 000,0 manat azaldılan ƏDV məbləği kimi yazılır:*

*“A” müəssisəsi üçün göstərilən əməliyyatlar fevral ayının bəyannaməsində aşağıdakı qaydada əks etdirilir*.




Misal 24:*ƏDV-nin ödəyicisi olan istehsalçı müəssisə 2022-ci ilin yanvar ayında pərakəndə ticarət fəaliyyəti göstərən şəxsə müqavilə üzrə dəyəri 35.400 manat (o cümlədən ƏDV 5.400 manat) olan mal təqdim etmişdir. Həmin müqavilənin şərtlərinə əsasən istifadə müddəti bitdiyi və ya istehlak xüsusiyyətləri itdiyi halda mallar satıcı tərəfindən istehsalçı müəssisəyə geri qaytarılır. İstifadə müddəti bitmiş və ya istehlak xüsusiyyətləri itmiş 2.360 manat məbləğində (o cümlədən ƏDV 360 manat) mal 2022-ci ilin iyun ayında pərakəndə ticarət fəaliyyəti göstərən şəxs tərəfindən istehsalçıya geri qaytarılmışdır.*

Bu halda, istehsalçı müəssisə tərəfindən malların təqdim edildiyi yanvar ayının bəyannaməsinin 301.1-ci sətrində 30.000 manat dəyərində vergi tutulan əməliyyat aparılmaqla büdcəyə 5.400 manat məbləğində ƏDV hesablamış, malların geri qaytarıldığı iyun ayının bəyannaməsinin “Hesabat dövründə dəqiqləşdirilən (163-cü maddəsinə əsasən) əməliyyatlar üzrə ƏDV-nin hesablanması” bölməsinin 319.1-ci sətrində 2.000 manat dəyərində vergi tutulan dövriyyə azaldılmaqla hesablanmış verginin məbləği 360 manat azaldılır və 301-ci sətrində, eyni zamanda 3 nömrəli Əlavənin müvafiq sətrində 163.1.1 və 166.4-cü maddələrinə əsasən malların xarab olması baş verdiyi vaxt (gün) vergi tutulan əməliyyatın vaxtı sayılır və 360 manat hesablama aparılır.


*Qeyd: Geri qaytarılan mallar zay mal olmadığı, istifadə müddəti bitmədiyi və ya istehlak xüsusiyyətlərini itirmədiyi və s. hallarda malları geri təhvil alan şəxsin mal qalığı hesab edilir.*

*İstehsalçı müəssisə üçün göstərilən əməliyyatlar iyun ayının bəyannaməsində aşağıdakı qaydada əks etdirilir*.


Bölmə 2, Hissə 1.



Əlavə 3.



Bölmə 2, Hissə 4.



Vergi Məcəlləsinin 165.5-ci maddəsinə əsasən fiziki şəxs olan istehlakçılar tərəfindən Azərbaycan Respublikasının ərazisində pərakəndə ticarət və ya ictimai iaşə fəaliyyəti göstərən şəxslərdən alınmış mallara (neft və qaz məhsulları, avtomobillər, alkoqollu içkilər və tütün məmulatları istisna olmaqla), habelə tibb müəssisələri tərəfindən göstərilən tibbi xidmətlərə görə ödənilmiş ƏDV-nin qaytarılması qaydasını müvafiq icra hakimiyyəti orqanının müəyyən etdiyi orqan (qurum) müəyyən edir. Bu maddəyə uyğun olaraq qaytarılan məbləğ nağdsız ödəmələr üzrə 15 faiz, nağd ödənişlər üzrə isə 10 faiz təşkil edir. Ödənilmiş ƏDV-nin bu maddə ilə müəyyən olunmuş hissəsinin qaytarılması zamanı təqdim edilən nəzarət-kassa aparatının çeki bu Məcəllənin 50.8-ci maddəsinin tələblərinə cavab verməlidir.


**319.2 kodlu “Vergi Məcəlləsinin 165.5-ci maddəsinə əsasən ƏDV-si qaytarılan malların geri qaytarılması halları üzrə azaldılan dövriyyə (NAĞD ödənişlər)”** sətrinin “Dövriyyə məbləği (ƏDV nəzərə alınmadan)”sütununda Vergi Məcəlləsinin 163.1-ci maddəsində göstərilən hallarda mal göndərənin, iş görənin və xidmət göstərənin Vergi Məcəlləsinin 165.5-ci maddəsinə uyğun olaraq nağd ödəmələr üzrə büdcədən qaytarılmış ƏDV məbləği ilə bağlı vergi tutulan əməliyyatları üzrə azaldılan dövriyyə məbləği, “Ödənilmiş məbləğ (ƏDV nəzərə alınmadan)” sütununda qaytarılan mala münasibətdədaxil olmuş məbləğ ƏDV-siz, “Əlavə dəyər vergisi məbləği” sütununda isə həmin azaldılan dövriyyənin azaldılan ƏDV məbləği yazılır;

**Misal 25**: *İstehlakçı 2 360,0 manat (ƏDV-li) dəyərində nağd qaydada mal almış, 36 manat (360\*10%) ƏDV məbləği müvəkkil bank tərəfindən istehlakçıya qaytarılmışdır. Lakin sonradan həmin malın 944,0 manat (ƏDV-li) dəyərində olan hissəsi istehlakçı tərəfindən satıcıya geri qaytarılmışdır.*

Bu zaman qiymət fərqinə mütənasib olaraq geri qaytarılmış ƏDV məbləği, 14,4 manat ƏDV məbləği *(944/1.18\*10%=14,4)* nəzərə alınmaqla 929,6 manat *(944-14,4)* satıcı tərəfindən istehlakçıya geri qaytarılmalıdır.

Satıcı cari ayın ƏDV bəyannaməsinin 319.2-ci sətrinin “Dövriyyə məbləği (ƏDV nəzərə alınmadan)” 800 manat, “Ödənilmiş məbləğ (ƏDV nəzərə alınmadan)” sütununda 800 manat, “Əlavə dəyər vergisi məbləği” sütununda isə vergi ödəyicisindən geri qaytarılmış malın dəyərinin (ƏDV-sini *800\*18%\*90% və ya 800\*16,20%)* 16,20%-ni azaldılan 129,60 manat ƏDV məbləği göstərməlidir.

*Göstərilən əməliyyatlar cari ayın bəyannaməsində aşağıdakı qaydada əks etdirilir*.




**319.3 kodlu “Vergi Məcəlləsinin 165.5-ci maddəsinə əsasən ƏDV-si qaytarılan malların geri qaytarılması halları üzrə azaldılan dövriyyə (NAĞDSIZ ödənişlər)”** sətrinin “Dövriyyə məbləği (ƏDV nəzərə alınmadan)” sütununda Vergi Məcəlləsinin 163.1-ci maddəsində göstərilən hallarda mal göndərənin, iş görənin və xidmət göstərənin Vergi Məcəlləsinin 165.5-ci maddəsinə uyğun olaraq nağdsız ödəmələr üzrə büdcədən qaytarılmış ƏDV məbləği ilə bağlı vergi tutulan əməliyyatları üzrə azaldılan dövriyyə məbləği, “Ödənilmiş məbləğ (ƏDV nəzərə alınmadan)” sütununda qaytarılan mala münasibətdə daxil olmuş məbləğ ƏDV-siz, “Əlavə dəyər vergisi məbləği” sütununda isə həmin azaldılan dövriyyənin azaldılan ƏDV məbləği yazılır;

**Misal 26:** İstehlakçı 2 360,0 manat (ƏDV-li) dəyərində nağd qaydada mal almış, 54 manat (360\*15%) ƏDV məbləği müvəkkil bank tərəfindən istehlakçıya qaytarılmışdır. Lakin sonradan həmin malın 944,0 manat (ƏDV-li) dəyərində olan hissəsi istehlakçı tərəfindən satıcıya geri qaytarılmışdır.

Bu zaman qiymət fərqinə mütənasib olaraq geri qaytarılmış ƏDV məbləği, 21,6 manat ƏDV məbləği (944/1,18\*15%) nəzərə alınmaqla 922,4 manat (944-21,6=922,4) satıcı tərəfindən istehlakçıya geri qaytarılmalıdır.

Satıcı cari ayın ƏDV bəyannaməsinin 319.3-cü sətrinin “**Dövriyyə məbləği (ƏDV nəzərə alınmadan)” 800 manat,** “**Ödənilmiş məbləğ (ƏDV nəzərə alınmadan)” sütununda 800 manat,** “Əlavə dəyər vergisi məbləği” sütununda isə vergi ödəyicisindən geri qaytarılmış malın dəyərinin ƏDV-sinin (ƏDV-sini *800\*18%\*85% və ya 800\*15,30%*) *15,30%-*ni azaldılan 122,40 manat ƏDV məbləği göstərməlidir.

*Göstərilən əməliyyatlar cari ayın bəyannaməsində aşağıdakı qaydada əks etdirilir*.



Bəyannamənin **320, 321, 322 və 323 kodlu** sətirlər üzrə artırılan və ya azaldılan dövriyyə məbləğləri də, eyni qaydada yazılmalıdır.

**320 kodlu “ƏDV-yə sıfır (0) dərəcə ilə cəlb edilən əməliyyatlar üzrə artırılan dövriyyə” sətrində** Vergi Məcəlləsinin 163.1-ci maddəsində göstərilən hallarda mal göndərənin, iş görənin və xidmət göstərəninƏDV-yə sıfır (0) dərəcə ilə cəlb edilən əməliyyatlar üzrə artırılan dövriyyə məbləği hər xanada bir rəqəm olmaqla yazılır.

**321 kodlu “ƏDV-yə sıfır (0) dərəcə ilə cəlb edilən əməliyyatlar üzrə azaldılan dövriyyə”** sətrində Vergi Məcəlləsinin 163.1-ci maddəsində göstərilən hallarda mal göndərənin, iş görənin və xidmət göstərənin ƏDV-yə sıfır (0) dərəcə ilə cəlb edilən əməliyyatlar üzrə azaldılan dövriyyə məbləği hər xanada bir rəqəm olmaqla yazılır.

**322 kodlu “ƏDV-dən azad olunan əməliyyatlar üzrə artırılan dövriyyə”** sətrində Vergi Məcəlləsinin 163.1-ci maddəsində göstərilən hallarda mal göndərənin, iş görənin və xidmət göstərəninƏDV-dən azad olunan əməliyyatlar üzrə artırılan dövriyyə məbləği hər xanada bir rəqəm olmaqla yazılır.

**323 kodlu “ƏDV- dən azad olunan əməliyyatlar üzrə azaldılan dövriyyə”** sətrində Vergi Məcəlləsinin 163.1-ci maddəsində göstərilən hallarda mal göndərənin, iş görənin və xidmət göstərəninƏDV-dən azad olunan əməliyyatlar üzrə azaldılan dövriyyə məbləği hər xanada bir rəqəm olmaqla yazılır.

**324 kodlu “Əvəzləşdirilən əməliyyatların AZALDILMASINA görə ƏDV-nin bərpa edilən məbləği”** sətrinin “Ödənilmiş məbləğ (ƏDV nəzərə alınmadan)” sütununda əvəzləşdirilməsi azaldılan dövriyyə məbləği ƏDV-siz, “Əlavə dəyər vergisi məbləği” sütununda isə əvəzləşdirilməsi azaldılan dövriyyənin ƏDV məbləği yazılır.

**Misal 24.1:**Misal 24-də qeyd edilmiş məsələdə alıcı tərəfindən malların geri qaytarılması zamanı vergi öhdəliyi və iyun ayı üzrə təqdim etməli olduğu bəyannamə göstəriciləri aşağıdakı kimi göstərilməlidir.

ƏDV-nin ödəyicisi olan istehsalçı müəssisə 2022-ci ilin yanvar ayında pərakəndə ticarət fəaliyyəti göstərən şəxsə müqavilə üzrə dəyəri 35.400 manat (o cümlədən ƏDV 5.400 manat) olan mal təqdim etmişdir. Həmin müqavilənin şərtlərinə əsasən istifadə müddəti bitdiyi və ya istehlak xüsusiyyətləri itdiyi halda mallar satıcı tərəfindən istehsalçı müəssisəyə geri qaytarılır. İstifadə müddəti bitmiş və ya istehlak xüsusiyyətləri itmiş 2.360 manat məbləğində (o cümlədən ƏDV 360 manat) mal 2022-ci ilin iyun ayında pərakəndə ticarət fəaliyyəti göstərən şəxs tərəfindən istehsalçıya geri qaytarılmışdır.

Bu halda, pərakəndə ticarət fəaliyyəti göstərən şəxs tərəfindən malların əldə edildiyi yanvar ayının bəyannaməsinin 308-ci sətrinin “Ödənilmiş məbləğ (ƏDV nəzərə alınmadan)” sütununda əməliyyatın ƏDV-siz dəyəri 30 000,0 manat, “Əlavə dəyər vergisi məbləği” sütununda ƏDV məbləği 5 400,0 manat göstərildiyindən, malların geri qaytarıldığı iyun ayının bəyannaməsinin “Hesabat dövründə dəqiqləşdirilən (163-cü maddəsinə əsasən) əməliyyatlar üzrə ƏDV-nin hesablanması” bölməsinin 324-cü sətrinin “Ödənilmiş məbləğ (ƏDV nəzərə alınmadan)” sütununda 2.000 manat, “Əlavə dəyər vergisi məbləği” sütununda isə 360 manat ƏDV məbləği qeyd edilməklə, yanvar ayında əvəzləşdirilmiş 5400 manat ƏDV məbləğinin 360 manatı iyun ayında bərpa edilir.

*Göstərilən əməliyyatlar iyun ayının bəyannaməsində aşağıdakı qaydada əks etdirilir*.

Bölmə 2, Hissə 4. İyun ayı üzrə



**Misal 27:**Vergi ödəyicisi 2022-ci ilin yanvar ayında 11.800 manatlıq ƏDV ilə birlikdə aldığı və ƏDV-ni əvəzləşdirdiyi malı 2022-ci ilin avqust ayında müəssisənin nizamnamə fonduna pay şəklində qoymuşdur. Vergi Məcəlləsinin 164.1.5-ci maddəsinə görə idxal olunan əmlak istisna olmaqla müəssisənin nizamnamə fonduna əmlakın pay şəklində qoyuluşu ƏDV-dən azad edilən əməliyyat hesab edilir. Deməli, vergi tutulan əməliyyatın xarakteri dəyişmişdir və bu səbəbdən də əvəzləşdirilən ƏDV məbləği dəqiqləşdirilməlidir. Məcəllənin 175.4-cü maddəsinə əsasən vergidən azad olunan əməliyyatlara görə ödənilmiş ƏDV-nin əvəzləşdirilməsinə yol verilmir. Bu halda avqust ayı üçün verilən bəyannamədə əvəzləşdirilən ƏDV məbləği dəqiqləşdirilməli və yanvar ayında əvəzləşdirilmiş 1800 manat ƏDV məbləği 325-ci sətrdə bərpa edilməklə azaldılmalıdır.

10.000 x 18% = 1.800 manat

*Göstərilən əməliyyatlar iyun ayının bəyannaməsində aşağıdakı qaydada əks etdirilir*.




**325 kodlu “Əvəzləşdirilən əməliyyatların ARTIRILMASINA görə ƏDV-nin hesablanması”** sətrinin “Ödənilmiş məbləğ (ƏDV nəzərə alınmadan)” sütununda əvəzləşdirilməsi artırılan dövriyyə məbləği ƏDV-siz, “Əlavə dəyər vergisi məbləği” sütununda isə əvəzləşdirilməsi artırılan dövriyyənin ƏDV məbləği yazılır.

**Misal 28:** 2022-ci ilin yanvar ayında “A” müəssisəsi ilə “B” müəssisəsi arasında dəyəri 10 000,0 manat olan və ƏDV-yə sıfır dərəcə ilə tətbiq edilməklə malların (işlərin, xidmətlərin) təqdim edilməsi ilə bağlı müqavilə bağlanılmışdır. Mart ayında *vergi tutulan* əməliyyatın xarakteri *dəyişmiş və bu səbəbdən ƏDV məbləği dəqiqləşdirilməlidir.*

Bu halda, “B” müəssisəsi yanvar ayı üzrə aparılan əməliyyat sıfır dərəcə ilə olduğundan əvəzləşdirilmə aparılmamış, lakin mart ayında əməliyyatın xarakteri dəyişdiyindən mart ayı üzrə təqdim edilən bəyannamədə dəqiqləşdirilmə aparılmalı, 325-ci sətrinin “Dövriyyə məbləği (ƏDV nəzərə alınmadan)” və “Ödənilmiş məbləğ (ƏDV nəzərə alınmadan)” sütunlarında 10 000,0 manat, “Əlavə dəyər vergisi məbləği” sütununda isə əvəzləşdirilməli ƏDV-nin məbləği 1800,0 manat qədər artırılmalıdır.

*Əvəzləşdirilmələrə görə dəqiqləşdirilmənin aparılması mart ayının bəyannaməsində aşağıdakı qaydada əks etdirilir.*



Qeyd: Hesabat dövründə Vergi Məcəlləsinin 163-cü maddəsində göstərilən hallar olmadıqda bəyannamənin bu hissəsində göstərilən xanalar doldurulmur.

**Hissə 4**


**Hesabat dövrü üzrə hesablaşmalar**

Bəyannamənin **326 kodlu “Büdcəyə ödənilməlidir”** sətrinin “Əlavə dəyər vergisi məbləği” **sütununda** müvafiq olaraq **305**, **306**, **318 və 324 kodlu** sətirlərinin “Əlavə dəyər vergisi məbləği” **sütunlarında** yazılmış vergi məbləğlərindən **317**, **319 və 325** kodlu sətirlərinin “Əlavə dəyər vergisi məbləği” sütunlarında əks etdirilmiş vergi məbləğləri çıxılaraq büdcəyə ödənilməli olan verginin məbləği yazılır.

Bəyannamənin **327 kodlu “Büdcədən qaytarılır”** sətrinin “Əlavə dəyər vergisi məbləği” sütununda müvafiq olaraq **317,** **319 və 325** kodlu sətirlərinin “Əlavə dəyər vergisi məbləği” sütunlarında əks etdirilmiş vergi məbləğlərinin cəmindən **305,** **306**, **318 və 324-cü** sətirlərin “Əlavə dəyər vergisi məbləği” **sütunlarında olan** vergi məbləğləri çıxılaraq hesabat dövrü üzrə büdcədən qaytarılmalı vergi məbləği yazılır.

Bəyannamənin Vergi ödəyicilərinin məsuliyyəti hissəsində - zolağın aşağı hissəsində sol tərəfdə yuxarıdan aşağı göstərilmiş birinci “fərdi sahibkarın və ya hüquqi şəxsin rəhbərinin”, ikinci “baş mühasibin”, üçüncü “bəyannaməni tərtib edən məsul şəxsin” adlı çərçivələrdə vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfındən imzalanır. Bəyannamə rəhbər şəxs tərəfındən imzalandıqdan və möhürlə təsdiqləndikdən sonra möhürün aşağı hissəsində olan “bəyannamənin tərtib edilmə tarixi”nə dair xanalarda tərtib edilmə tarixi qeyd olunmalıdır.

***Misal:******“A”*** *müəssisəsinin 2022-ci ilin yanvar ayı üçün təqdim etdiyi ƏDV bəyannaməsinin rəhbər şəxs tərəfındən 10.02.2022-ci il tarixdə imzalanmış və möhürlə təsdiq edilmişdir. Bu halda,* “Bəyannamənin tərtib edilmə tarixi”*nə dair xanalar aşağıdakı kimi yazılır:*



Bəyannamə auditor (agent) tərəfındən tərtib edildiyi halda sol tərəfdə aşağı küncdə yuxarıdan aşağı dördüncü “Bəyannaməni auditor (agent) tərtib etdiyi halda onun S.A.A” çərçivədə auditorun (agentin) soyadı, adı və atasının adı (çərçivələrdən kənara çıxmadan) yazılmaqla imzalanır, “***Au***ditorun (agentin) **VÖEN”** xanalarında isə VÖEN göstərilir və dairənin üzərində auditorun möhürü ilə təsdiqlənir.


Vergi orqanı tərəfındən “Bəyannamənin qəbul edilməsi №-si və tarixi“ çərçivəsində daxil olma tarixini və qeydiyyat nömrəsini göstərilir.

Bəyannamənin qəbul edilməsi №-si və tarixi çərçivəsində aşağıdakı bəyannaməni qəbul edən şəxsin soyadını, adını və atasının adını (çərçivədən kənara çıxmadan) yazmaqla imzalanır.

Vergi orqanı tərəfındən bəyannamənin sağ küncündə göstərilmiş “Poçt ştempelinin vurulma tarixi” xanalarında bəyannamə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

Misal: *“A” müəssisəsi 2022-ci ilin yanvar ayı üçün təqdim etdiyi ƏDV bəyannaməsinə əlavəni poçt vasitəsilə təqdim etmiş və əlavə qoyulmuş zərfın üzərinə poçt ştempelinin tarixi “10.02.2022” vurulmuşdur.*

Bu halda, vergi orqanı tərəfındən əlavənin “**Poçt ştempelinin vurulma tarixi**” xanasında tarix aşağıdakı kimi yazılır:



* **“Poçt ştempelinin vurulma tarixi”** çərçivəsindən aşağı sağ küncdəki ***“Xüsusi otağın ştampı***” çərçivəsində ştamp vurulur.

Bəyannamə vergi ödəyicisi tərəfındən birbaşa təqdim edildikdə poçt ştempelinin vurulma tarixi üzrə xanalar doldurulmur. Bəyannamə internet vasitəsi ilə təqdim edildikdə vergi orqanlarına aid olunan xanalar doldurulmur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_